CELEX: 32015D0975
Language: bg
Date: 2015-06-19 00:00:00
Title: Решение за изпълнение (ЕС) 2015/975 на Комисията от 19 юни 2015 година относно мярка, наложена от Испания в съответствие с Директива 2006/42/ЕО на Европейския парламент и на Съвета, състояща се в забрана на пускането на пазара на ударна дрелка, внесена в Испания от HIDALGO'S GROUP, Испания (нотифицирано под номер С(2015) 4086) (Текст от значение за ЕИП)

23.6.2015   
            
            
               BG
            
            
               Официален вестник на Европейския съюз
            
            
               L 157/96
            
         РЕШЕНИЕ ЗА ИЗПЪЛНЕНИЕ (ЕС) 2015/975 НА КОМИСИЯТА
   от 19 юни 2015 година
   относно мярка, наложена от Испания в съответствие с Директива 2006/42/ЕО на Европейския парламент и на Съвета, състояща се в забрана на пускането на пазара на ударна дрелка, внесена в Испания от HIDALGO'S GROUP, Испания
   
      
         (нотифицирано под номер С(2015) 4086)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Директива 2006/42/ЕО на Европейския парламент и на Съвета от 17 май 2006 г. относно машините и за изменение на Директива 95/16/ЕО (1), и по-специално член 11, параграф 3 от нея,
   като има предвид, че:
   
               (1)
            
            
               Испания информира Комисията за мярка за забрана на пускането на пазара на ударната дрелка (impact drill) тип Dayron/70000, внесена в Испания от HIDALGO'S GROUP, Испания.
            
         
               (2)
            
            
               Ударната дрелка е имала маркировка CE, в съответствие с Директива 2006/42/ЕО.
            
         
               (3)
            
            
               Причината за предприетата мярка е несъответствието на ударната дрелка със съществените изисквания за безопасност и опазване на здравето, определени в приложение I към Директива 2006/42/ЕО, точка 1.3.2 „Опасност от счупване при използване“, точка 1.7.3 „Маркировка на машините“ и точка 1.7.4.2 „Съдържание на инструкцията за експлоатация“, на основание на факта, че машината не е преминала успешно изпитването на здравина, като се е получило счупване на рамковата конструкция, със съответен риск от порязване и/или възможност за допир до работните елементи.
            
         
               (4)
            
            
               Испания е информирала дистрибутора и вносителя за тези недостатъци. Вносителят доброволно е предприел необходимите мерки за изтегляне от пазара на продуктите, които не съответстват на изискванията.
            
         
               (5)
            
            
               Наличната документация, направените коментари и предприетите действия на заинтересованите страни показват, че ударната дрелка тип Dayron/70000 не съответства на съществените изисквания за безопасност и опазване на здравето съгласно Директива 2006/42/ЕО. Следователно е уместно предприетата от Испания мярка да се смята за обоснована,
            
         ПРИЕ НАСТОЯЩОТО РЕШЕНИЕ:
   Член 1
   Предприетата от Испания мярка за забрана на пускането на пазара на ударната дрелка (impact drill), тип Dayron/70000, внесена в Испания от HIDALGO'S GROUP, Испания, е обоснована.
   Член 2
   Адресати на настоящото решение са държавите членки.
   
      Съставено в Брюксел на 19 юни 2015 година.
      
         
            За Комисията
         
         Elżbieta BIEŃKOWSKA
         
            Член на Комисията
         
      
   
   
      (1)  ОВ L 157, 9.6.2006 г., стр. 24.